YChL. “Leypsig” “Tottenhem”ni musobaqadan chiqarib yubordi. “Valensiya” ham o‘z yurishini to‘xtatdi

Futbol bo‘yicha Yevropa Chempionlar Ligasi 1/8 final javob bahsi doirasida 10-mart, seshanba kuni ikkita o‘yin bo‘lib o‘tdi.

Joze Mourinyo qo‘l ostidagi “Tottenhem” safarda “Leypsig”ga qarshi saf tortdi. Mazkur bahsda “buqalar” Marsel Zabitserning dubli va Emil Forsbergning goli evaziga g‘alabani qo‘lga kiritdi. Dastlabki o‘yinni ham o‘z foydasiga hal qilgan (1:0) Yulian Nagelsmann shogirdlari musobaqa chorak finaliga yo‘l oldi.

Yana bir bahs “Valensiya” va “Atalanta” o‘rtasida kechib, mehmonlarning g‘alabasi bilan yakun topdi. Bergamoliklarning to‘rtta goliga ham sloveniyalik futbolchi Yosip Ilichich muallif bo‘ldi. “Valensiya” safida esa Kevin Gameyro dublga erishdi, yana bir golni Ferran Torres o‘z hisobiga yozdirib qo‘ydi. Shu tariqa “Atalanta” ikkinсhi bahsda ham raqibini taslim etgan holda keyingi bosqchga yo‘l oldi.

YChL
1/8 final, javob bahsi
10-mart, seshanba
Gollar: 0:1 – 3, penalti Ilichich, 1:1 – 21 Gameyro, 1:2 – 43, penalti Ilichich, 2:2 – 51 Gameyro, 3:2 – 67 Ferran Torres, 3:3 – 71 Ilichich, 3:4 – 82 Ilichich.
“Valensiya”: Sillessen, Vass, Diakabi (Gedesh, 46), Gayya, Kondogbia, Koklen (Cherishev, 74), Soler, Parexo, Ferran Torres, Rodrigo (Florensi, 79), Gameyro.
“Atalanta”: Sportyello, Hatebur, Palomino, Kaldara, Gosens, Gomes (Malinovskiy, 78), de Ron (Sapata, 45), Ilichich, Froyler, Pashalich (Tamez, 83), Gimshiti.
Ogohlantirishlar: Koklen (33), Diakabi (42), Kondogbia (58), Vass (64), Froyler (85).
Birinchi o‘yin – 1:4.
Gollar: 1:0 – 10 Zabitser, 2:0 – 21 Zabitser, 3:0 – 87 Forsberg.
“Leypsig”: Gulachi, Mukiyele (Adams, 56), Halstenberg, Klostermann, Anxelinyo, Laymer, Zabitser (Forsberg, 87), Nkunku (Aydara, 59), Upamekano, Shik, Verner.
“Tottenhem”: Lyoris, Orye (Fegan-Uolkott, 90), Alderveyreld, Tanganga, Alli, Uinks, Lukas Moura, Sessenyon, Lamela, Lo Chelso (Jedson Fernandesh, 80), Dayer.
Ogohlantirishlar: Sessenyon (34), Uinks (45), Laymer (50), Tanganga (68), Alli (70), Zabitser (71).
Birinchi o‘yin – 1:0.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!